Ինքնագրաքննության այլ դեպքեր ևս արձանագրվում են և այս հարցում չեն օգնում նույնիսկ ազատ կամարտահայտման համար համացանցի տրամադրած հնարավորությունները։ Թուրքական իշխանությունները խիստ վերահսկողություն են սահմանել նաև համացանցում՝ թրոլների և օգտատերերի մի հսկայական բանակի միջոցով հետևելով թվիթերյան և ֆեսյբուքյան անցուդարձին։ Օր. ինչպես հայտնում է Թուրքիայի ներքին գործերի նախարարությունը, Աֆրինում թուրքական ռազմական գործողության դեմ համացանցում գրառում կատարած ավելի քան 400 քաղաքացի ձերբակալվել է՝ «առցանց ահաբեկչության» մեղադրանքով։